Moord op geliefde huismoeder ruk gemeenskap | Maroela Media
Moord op geliefde huismoeder ruk gemeenskap
"Ek is nog te hartseer en huil te veel, jy sal nie hoor wat ek sê nie." Só antwoord 'n gebroke vriendin van Carima Barnard, wat Dinsdag op die perseel van die Jimmie Roos-jeugsorgsentrum naby Dewetsdorp in die Vrystaat glo met klippe doodgeslaan is, in 'n teksboodskap.
"Sy was my beste, grootste en liefste vriendin. Ná my man se dood vier jaar gelede was sy nog deurgaans my steunpilaar," beskryf Pulani Potgieter haar jarelange vriendin. "As ek die dag af gevoel het, kon ek haar vra om vir my te bid. Sy was 'n borrelende, sprankelende en baie besige, flukse vrou. Sy was net geliefd en het vele mense se harte aangeraak."
Maroela Media het vroeër berig twee leerlinge aan die jeugsorgsentrum, onderskeidelik 15 en 16 jaar oud, is Dinsdagaand na 'n plek van aanhouding in Bloemfontein geneem nadat Barnard (50), 'n huismoeder by dié sentrum, se liggaam by 'n lodge op dieselfde terrein gevind is.
Sers. Yanda Ngcukana, polisiewoordvoerder, het Woensdag aan Maroela Media gesê die seuns, wat in die sentrum gebly het, beweer hulle het omstreeks 14:20 by die dam visgevang toe hulle twee mans in 'n voertuig by die lodge sien wegry het. Barnard het die lodge bestuur.
Met die polisie se aankoms op die toneel het hulle Barnard se liggaam op die gras langs haar bakkie aangetref. Haar bakkie se sleutels en haar selfoon was by haar. 'n Baksteen en 'n klip het langs haar gelê. Sy het erge beserings aan haar kop opgedoen.
"Die seuns is dadelik ondervra en hulle het vertel hulle het 'n wit Chrysler by die lodge sien wegry voordat hulle daar opgedaag het. Die polisie en boere in die omgewing het dadelik na die voertuig begin soek en dit is kort daarna in Dewetsdorp opgespoor. Die seuns is intussen op die toneel gehou, want die ondersoekbeamptes het vermoed iets is nie pluis met hul weergawe van gebeure nie. Daar was ook bloedvlekke op een van die seuns se T-hemp en tekkies."
"Die 16-jarige seun is intussen in die skool se sorg vrygelaat, hangende verdere ondersoek. Die 15-jarige seun, op wie se T-hemp die bloedvlekke gevind is, is van moord aangekla en moet Woensdagmiddag in die hof verskyn."
Johnny Erlank, wat verlede week as skoolhoof uitgetree het en daar aanbly totdat die skooljaar verby is, het Woensdag Barnard as 'n harde werker beskryf wat baie lojaal teenoor die skool was.
"Sy was 23 jaar by ons en altyd bereid om die ekstra myl te stap. Sy het ook vir niks teruggestaan nie en sou altyd ekstra hard werk om ekstra geld vir die skool in te samel. Sy was baie bemind in die gemeenskap en almal rou saam," het Erlank gesê.
Erlank het gesê haar dood kom as 'n groot skok en personeel en leerlinge sal deur beraders bygestaan word.
Haar gesin is nog te hartseer om met die media te praat. Barnard laat haar man, Adriaan, dogter Fianca (23), en seun Dehan (21) agter. Adriaan is die adjunkhoof by die skool en ook die skoolsielkundige.
Jong man se liggaam nog nie gevind
Polisieman vas wat glo by renosterstropery betrokke is
AH dit is jammer dat die hele waarheid onwelkom is in nuwe SA, maar maak jou reg hierdie is dalk ook 'n uitsondering. Die punt is egter wit of swart, moord bly moord en verskonings tel nie. Hierdie kinders, as hul skuldig is verdien ook die doodstraf, veral omdat hul die slagoffer geken het en deur haar versorg is?
Dit is die realiteit mense, mooi praatjies en slim redenasie gaan nie misdaad keer nie. Is dit nie die les wat die lewende God wil he ons moet leer nie? Om te heers soos Adam moes in die eerste plek?
Ek raak so de duiwel in dat so 'n fantastiese goeie mens op so 'n manier om die lewe moes gebring word. Bring terug die doodstraf, of hy/sy minderjarig is of nie, boet sal jy boet vir jou dade. Hang hulle!
Waar was die sekeriteit dis tog a sentrum vir jeug misdadigers
Kan dit nie glo nie!!!
Ons mag mos nie kwaad word nie!! Maar sy was ons Tannie!! So geliefd!! Soveel omgegee en liefde gegee vir haar medemens!!! Waar en wanneer gaan dit stop??
Hoe wreed. Hoop hulle kry wat hulle toekom. My innige meegevoel aan al die geliefdes en naasbestaandes.